cyanic-selkie/wikianc huggingface dataset:
Gravitation
Tarina
Myös media on kiinnostunut homoseksuaalisista rakastavaisista Eirin julkistettua heidän suhteensa lukuisten TV-kameroiden edessä. Syy ei kuitenkaan ollut täysin Eirin – hänellä on nimittäin jakautunut persoonallisuus, ja paljastuksesta vastasi hänen ei-julkinen osansa. Edes tämä julkisuus ei auta Shūichia paljoa kun hän joutuu kamppailemaan valokeilasta idolinsa Ryuichi Sakuman kanssa.
Aitovirna
Elinympäristö
Aitovirna kasvaa lehtomaisissa metsissä, niityillä, pientareilla ja joutomailla.
Sabbatum
Sabbatum on virolaisen Rondellus-yhtyeen albumi, joka sisältää Black Sabbath -yhtyeen lauluja keskiaikaisilla soittimilla ja latinan kielellä esitettyinä.
Häggumin kirkko
Häggumin kirkko on Ruotsissa Skövden kunnassa sijaitseva kirkkorakennus. Kirkko on rakennettu vuonna 1864. Sitä on vuosien varrella muutettu paljon ja vuonna 1998 tehdyssä remontissa palautettiin alkuperäinen ulkoasu. Tämä on yksi ensimmäisistä kirkoista, joka on saanut takaisin uusklassisen sisustuksensa kokonaisuudessaan. Kirkko on Skultorpin seurakunnan käytössä. Hautausmaan muuriin yhdistettynä on pitäjän vanhin talo, vuodelta 1790 peräisin oleva pitäjänmakasiini.
Refugi
Lähteet
Refugehuis
Aleuttien saarten sotaretki
Saarten takaisin valtaus
Kesäkuussa 1942 Yhdysvallat teki kaksi ilmahyökkäystä Kiskalle. Ensimmäisen tekivät Atkaan sijoitetut laivaston PBY Catalinat 11.–13. kesäkuuta, jolloin ne vaurioittivat satamassa yhtä hävittäjää sekä yhtä tai kahta Mavis-lentovenettä menettäen kolme Catalinaa ja tukilaiva Gillisin kapteeni joutui vetäytymään Atkalta. Toisessa hyökkäyksessä maavoimien Cold Baystä lähteneet kahdeksan pommikonetta upottivat Kiskan satamassa kuljetusalus Nissanmarun.
Uljanovsk
Kaupunkikuva
Neuvostoaikana Uljanovskista purettiin lähes kaikki vanhat rakennukset, kuten Pyhän kolminaisuuden katedraali (rakennettu 1827–1841). Vain harvoja vallankumousta edeltäviä rakennuksia on jäljellä – merkittävimpänä talo, jossa Lenin asui 1870–1887. Pyhän kolminaisuuden katedraalin uudelleenrakentaminen on käynnissä.
Halokliini
Myös Itämeressä on voimakas, pysyvä halokliini 50–80 metrin syvyydessä. Mereen tulee Tanskan salmien kautta suolaista valtamerivettä, joka painuu Itämeren makeamman murtoveden alapuolelle. Suuri jokivalunta taas makeuttaa meren pintakerrosta. Halokliini estää meren pohjakerrosten sekoittumisen pintaveden kanssa. Jos suolapulsseja valtamerestä ei tule, syvänteisiin voi muodostua happikato.
Pohjolan kartan historia
Karttojen värien säilyminen kirkkaina johtuu siitä, että ne on aikoinaan tehty lumppupaperille ja väriaineissa on käytetty luonnon mineraalipigmenttejä.
Mikkelin pitäjän vanha kirkko
Tuhoutuneen kirkon korvaajaksi rakennettiin aluksi silloisen kirkkoherran Henrik Forsiuksen aloitteesta vuonna 1807 valmistunut tilapäinen rukoushuone. Sen korvasi nykyinen Mikkelin pitäjänkirkko, joka rakennettiin vuosina 1816–1817 jonkin matkaa silloisen kirkonkylän ulkopuolelle, Kangasniemelle johtavan maantien risteykseen. Kun Mikkelin kaupunki perustettiin vuonna 1838, entisen pitäjänkirkon paikalle sijoitettiin Kirkkopuisto, johon myös kaupungin kirkkoa alkujaan kaavailtiin, mutta se rakennettiin myöhemmin toiseen kortteliin. Hautausmaan hautakivet ja ympärysmuuri poistettiin vuonna 1841, mutta joukko hautoja ja pätkä muuria löydettiin puiston alta viemäritöiden yhteydessä vuonna 2003.
Tallinnanaukio
Lähteet
60.21067°N, 25.0795°W
Stavropol
Stavropol on vajaan 400 000 asukkaan kaupunki Lounais-Venäjällä, Pohjois-Kaukasiassa Stavropolin aluepiirissä.
Keto-orvokki
Ulkonäkö ja koko
Kukassa on viisi terälehteä, joista kaksi ylintä suuria ja sinertäviä, niiden alla kaksi vaaleampaa ja alinna pariton keltainen lehti. Väritys vaihtelee, on myös kokonaan sinipunaisia tai kokonaan kellanvaaleita yksilöitä.
Levinneisyys ja elinympäristö
Keto-orvokki kasvaa lähes kaikkialla Euroopassa, ja se on levinnyt ihmisen mukana Pohjois-Amerikkaan. Keto-orvokki elää kuivilla valoisilla paikoilla kuten kallionlailla ja kuivilla niityillä.
Ydinvoiman historia
thumb|250x250px|Ydinvoimaa käytettiin ensimmäisen kerran 1951, kun Idaho National Laboratoryn tutkijat sytyttivät neljä hehkulamppua EBR-1 -reaktorin avulla.
Chris Brown (jääkiekkoilija)
Ura
Brown teki ensimmäisen maalinsa NHL:ssä 22. maaliskuuta 2014 San Jose Sharksia vastaan.
Arnor
Historia
Nimi Arnor tarkoittaa luultavasti kuninkaiden maata (sindaria: ara = korkea, kuningas, (n)dor = maa). Elendil perusti sen vuonna 3320 Toista Aikaa samaan aikaan kuin hänen poikansa Isildur ja Anárion perustivat Gondorin. Molemmat kuningaskunnat tunnettiin maanpaossa olevien númenorlaisten valtakuntina.
Arnorin yhdisti Arthedainin kuningas Argeleb I, kun Cardolan yhdistyi sen kanssa. Kuitenkin Arthedain tuhoutui. Arnorin kansa oli sekaisin sodista, ja Arnorin dúnedain rakensivat uudet kotinsa Rivendellistä etelään, missä heidät tunnettiin Pohjoisen Samoojina.
Aragorn II eli kuningas Elessar lisäsi Arnorin Yhdistyneeseen Valtakuntaan, ja teki Annúminasista pääkaupunkinsa. Sauronin tuhon jälkeen Arnor oli taas turvallinen asutukselle, mutta se pysyi harvemmin asuttuna kuin Gondor, kunnes pitkän ajan päästä se alkoi olla yhtä asutettu kuin Gondor, vaikkakin sen yksi osa, Kontu, itsenäistyi.
Crossairin lento 3597
Tapahtumien kulku
Kone nousi ilmaan Berliinistä kello 21.01 paikallista aikaa (UTC+1), noin 20 minuuttia aikataulusta jäljessä. Koneessa oli 28 matkustajaa ja viisi miehistön jäsentä. Koneen kapteeni, joka myös toimi lennolla lentävänä ohjaajana (PF, pilot flying), oli kokenut lentäjä, ja hänellä oli takanaan yli 19 500 lentotuntia. Hän toimi myös lentokouluttajana. Perämies puolestaan oli varsin kokematon. Hänellä oli takanaan vain 490 lentotuntia.
The Den
Vuonna 1993 valmistuneen stadionin kapasiteetti on 20 146.
Crossairin lento 3597
Onnettomuuden syyt
Lisäksi mäkeä, johon kone törmäsi, ei ollut merkitty lähestymiskarttaan, jota lentäjät käyttivät. Myös lennonjohdon säätiedot olivat virheellisiä. Ne eivät vastanneet kiitotie 28:n sääoloja. Niiden perusteella laskettu näkyvyyskin oli siis virheellinen. Todellinen näkyvyys ei ollut riittävä VOC/DME-menetelmälle.
Stray Kids
Clé-sarja ja Woojinin lähtö (2019)
Yhtye piti Hi Stay -tapahtuman Tokiossa 19. joulukuuta. Yhtye julkaisi myös ensimmäisen mixtape-projektinsa kappaleen ”Mixtape: Gone Days” 26. joulukuuta.
Japaninkielinen debyytti ja 生-sarja (2020)
Yhtye julkaisi kesäkuussa ensimmäisen studioalbuminsa Go生 yhdessä singlen ”God’s Menu” kanssa. Albumi sisälsi singlejen ”Top” ja ”Slump” koreankieliset versiot sekä mixtape-projektissa julkaistut kappaleet. Albumista tuli yhtyeen menestynein julkaisu, sillä se sijoittui Gaon Chartin listaykköseksi sekä myi 243 462 kappaletta. Tämän ansioista se nousi Gaon Chartin kuukausilistan viidenneksi. Elokuussa albumi sai Gaonilta sertifikaatin platinan myynnistä, sillä albumi myi yli 250 000 kappaletta. Syyskuussa Stray Kids julkaisi albumista uudelleenjulkaisun In生. Yhtye voitti ”Back Door” singlellä musiikkiohjelmapalkinnot Show Championissa ja M Countdownissa. Time -lehti listasi ”Back Door” singlen "Top 10 Vuoden 2020 parasta kappaletta" -listan sijalle 8., jossa se oli ainoa koreankielinen julkaisu.
Kingdom: Legendary War, Noeasy, Christmas EveL ja SKZ2021 (2021)
vasen|pienoiskuva|Stray Kids julkaisi [[Alesso|Alesson (kuvassa) ja DJ Corsakin kanssa singlen ”Going Dumb”]] Mnet Asian Music Awards 2020 -musiikkigaalassa ilmoitettiin, että Stray Kids osallistuisi yhdessä Ateezin ja The Boyzin kanssa Mnetin musiikkikilpailuohjelmaan Kingdom: Legendary War. BtoB, Ikon ja SF9 ilmoitettiin myöhemmin myös kilpailijoiksi. Stray Kids julkaisi ohjelman viimeisellä kierroksella singlen ”Wolfgang”. Stray Kids oli myös ohjelman lopullinen voittaja, joten he saivat oman tosi-tv-sarjan sekä tapahtuman Kingdom Week tulevalle albumilleen.
Oddinary, Circus ja Maxident (2022)
Yhtye julkaisi seitsemännen EP:nsä Maxident 7. lokakuuta.
Cris af Enehielm
Provokatiivista ja vahvaa naisnäkökulmaa omaavaa taidetta tekevä Enehielm otti vaikutteita poptaiteesta, sarjakuvista ja mainosten naiskuvasta. Hän valmistui taidemaalariksi vuonna 1977 Fria konstskolanista sekä näyttelijäksi vuonna 1981 Teatterikorkeakoulusta. Af Enehjelmillä on ollut taidenäyttelyitä muun muassa Gallerie Anhavassa ja Gallerie Forsblomilla Helsingissä. Hänelle myönnettiin vuonna 2020 Pro Finlandia -mitali.
Riku Rantala
Startup Refugees
Projekti herätti arvostelua sosiaalisessa mediassa. Päivän Byrokraatti -blogi kirjoitti virheellisesti, että Rantalan Startup Refugees -projekti olisi saanut 150 000 euroa verorahoja kaarnalaivan suunnitteluun, vaikka hanke sai kyseiset 150 000 euroa vasta vuodelle 2017. Rantala hyökkäsi blogia vastaan Helsingin Sanomien kolumnissaan, syytti sitä vihapuheeksi, valemediaksi ja uhkasi oikeustoimilla. Hän paljasti myös nimettömän blogin kirjoittajan olevan työssä helsinkiläisessä asianajotoimistossa.
Elämänvaiheita
Rantala asui osan lapsuuttaan Kashmirissa, sekä Intian että Pakistanin puolella, kun hänen isänsä toimi alueella rauhanturvaajana. Perheen palattua Suomeen he asuivat ensin Helsingin Kruununhaassa ja sitten Puistolassa, missä Rantala aloitti työuransa paikallisessa Prismassa.
Barabus TKR
Barabus TKR on eräs maailman nopeimmista superautoista. Esittely tapahtui heinäkuussa 2006 järjestetyssä British Motor Show’ssa.
Euroopan unionin tuomioistuin
Tehtävät
Kolmas tehtävä on neuvoa kansallisia tuomioistuimia eurooppaoikeutta koskevissa asioissa. Jäsenvaltioiden tuomioistuimien pitää noudattaa tietyissä asioissa eurooppaoikeutta. Jos jäsenvaltioissa on epäselvyyttä eurooppaoikeuden täsmällisestä tulkinnasta, asiaa voi kysyä Unionin tuomioistuimelta ennakkoratkaisupyynnöllä.
Mäkihypyn maailmancup 1984–1985
Mäkihypyn maailmancup 1984–1985 käsitti 23 osakilpailua, joista kaksi peruttiin. Ensimmäinen osakilpailu pidettiin Thunder Bayssa Kanadassa 8. joulukuuta 1984 ja viimeinen osakilpailu Štrbské Plesossa Tšekkoslovakiassa 24. maaliskuuta 1985.
Fritz Schwab
Erich Arthur Fritz Schwab (31. joulukuuta 1919 Berliini, Saksa – 24. marraskuuta 2006) oli sveitsiläinen kilpakävelijä ja olympiamitalisti.
Leenu, Liinu ja Tiinu
Iineksen sisarentyttäret ovat alun perin Carl Barksin Disneyn eläinmaailmaan luomia hahmoja. He esiintyivät ensimmäisen kerran vuonna 1953 julkaistussa tarinassa Kruuna vai klaava, jossa Aku Ankka kokeilee höpsismiä. Tässä tarinassa tytöt esiintyvät vasta sen viimeisellä sivulla, eikä heidän nimiään vielä mainita.
Hahmojen englanninkieliset nimet April, May ja June tulevat kuukausien nimistä (April = huhtikuu; May = toukokuu; June = kesäkuu). Suomennoksissa heitä on kutsuttu aiemmin nimillä Tiinu, Liinu ja Viinu.
Fukuokan lentoasema
Lentoasema sijaitsee edullisesti Fukuokan kaupungin sisällä, Hakata-kun alueella kaakkoon kaupungin keskustasta. Se on yhteydessä muuhun kaupunkiin metrolla ja moottori- ja paikallisteillä, ja matka kentältä liiketoiminta-alueille kestää alle 10 minuuttia. Kuitenkin lentoaseman sijainti lähellä kaupunkia on herättänyt kysymyksiä sen turvallisuudesta.
Fukuokan kaupunki on harkinnut kentän siirtämistä kauemmas sisämaahan tai keinotekoiselle saarelle saadakseen enemmän liikennettä mahtumaan kentälleen. Syitä tähän ovat niin turvallisuus, kuin Fukuokan haave tulla Itä-Aasian talouden ja matkustamisen keskuspisteeksi ja pormestari Hirotaro Yamasakin haaveet tehdä Fukuokasta olympiakaupunki vuonna 2020.
PIK-11 Tumppu
Tausta
Paine koneen kehittämiseen kasvoi useiden kerhon aktiivijäsenten lentäessä A1-lentolupakirjat Akateemisen Ilmailukerhon ja Suomen Ilmailuliiton koneilla. Moottorilentoharrastuksen jatkoa varten Polyteknikkojen ilmailukerholle oli saatava oma kone. Ulkomaisten tyyppien heikko tuontilisenssin saatavuus kasvatti halua suunnitella oma kotimainen konetyyppi. Päätös moottorikoneen rakentamisesta tehtiin kerhon vuosikokouksessa lokakuussa 1948. Kokouksen jäsenet eivät olleet yksimielisiä siitä, pitäisikö koneesta tehdä yksi- vai kaksipaikkainen. Lopulta päädyttiin yksipaikkaiseen koneeseen, koska sen kustannukset olivat pienemmät ja rakennustilana käytetyn Teknillisen korkeakoulun kellari oli pieni.
Prototyypin rakentaminen
Rakentamisen loppuvaiheessa työt pysähtyivät kahden kuukauden ajaksi PIK:n joukkueen osallistuessa Espanjassa kesällä 1952 järjestettyihin purjelennon MM-kilpailuihin. Lounamaa siirtyi samoihin aikoihin töihin Tampereelle, ja projektin johto jäi Mellénin vastuulle. Myöhemmin syksyllä otettiin loppukiri, jonka jälkeen prototyyppi valmistui neljän vuoden työn ja 3 500–4 000 työtunnin jälkeen tammikuussa 1953. Loppukokoonpano tehtiin 20 asteen pakkasessa Jämillä, ja sen jälkeen huomattiin painopisteen siirtyneen liian eteen tehokkaamman, mutta samalla raskaamman voimalaitteen seurauksena, minkä takia Tumppu meinasi kaatua nokilleen jo moottorin osateholla tehdyissä koekäytöissä.
Rakenne
Tumpun puurakenteinen siipi oli pienen kärkivälinsä ansiosta yksiosainen ja muodoltaan trapetsimainen. Sen profiileina olivat tyvessä NACA 2415 ja kärjessä NACA 4409R. V-kulmaa oli viisi astetta ja geometristä kiertoa 2,8 astetta. Rungossa käytettiin nokkapeltejä lukuun ottamatta kantavaa vanerikuorirakennetta. Koneessa oli lieriömäinen 65 litran polttoainesäiliö, joka oli kiinnitetty vöillä eturungon kaareen. Laskuteline koneistettiin puolen tuuman junanvaunun jousesta, eikä siinä ollut jarruja. Kannus oli ohjattava. Continental A65-8 -moottoristen koneiden käynnistys tapahtui potkurista heittämällä.
Viiripyrstötyranni
Kokoja ulkonäkö
thumb|vasen|Naaras Viiripyrstötyrannikoiraan pituus on pyrstöineen jopa 31 senttimetriä, naaraan 20 senttimetriä. Naaraan nokka on keltainen, koiraan vaaleanpunainen. Koiraat ovat selkäpuolelta mustia ja lisäksi rinnassa on musta juova. Takapuolessa on myös harmaata. Lapaluiden ja siivenkärkien kohdalla on vaaleaa. Rinnan ja vatsan höyhenet ovat valkoiset, mutta pesintäaikaan höyhenet putoavat rinnasta ja paljastavat linnun lohenpunaisen ihon. Koiraan pyrstön kaksi pitkää pyrstösulkaa ovat tyvestä ruotomaisen ohuet, mutta loppuosasta hyvin leveät. Sulkasadon aikaan höyhenys on täplikkäämpi ja pyrstösulat lyhyemmät. Kurkku muuttuu pesintäaikaan koiraalla kirkkaan vaaleanpunaiseksi.
Uhat ja suojelu
Viiripyrstötyranni luokitellaan vaarantuneeksi lajiksi, koska sen elinympäristö ja todennäköisesti myös kanta on suuresti supistunut. Lajin suurin uhka on luonnontilaisten ruohostomaiden kutistuminen. Jäljellä olevia elinympäristöjä uhkaavat maanviljelyn leviäminen ja ylilaidunnus, kuusi- ja eukalyptusplantaasien laajeneminen ja vierasperäisten heinälajien viljely. Keväällä ja kesällä tarkoituksella sytytetyt ruohikkopalot myös heikentävät sen lisääntymismahdollisuuksia. Lisäksi tuholaismyrkkyjen, lannoitteiden ja muiden kemikaalien käyttö vaikuttaa viiripyrstötyrannin elinympäristöön.
Da Capo (elokuva)
Vastaanotto
Elokuva on esitetty Yle TV1 -kanavalla 1987 ja 1989 sekä Yle Teemalla 2015.
Kalle Hagert
Elämä
Kalle Hagert syntyi vuonna 1911 Pietarin Rääpyvässä Ida Maria ja Pekka Hagertin vanhimpana lapsena. Vuonna 1914 perhe muutti Laatokan Karjalan Salmille. Jatkosodan aikana Hagert palveli rakuunana vuonna 1941 Rukajärvellä. Reserviin päästyään Hagert muutti Poriin, jossa hän työskenteli pika-ajurina. Vuonna 1950 Hagert asettui puolisoineen Helsinkiin, jossa hän perusti useita liikeyrityksiä ja johti omistamaansa Kaitarannan tallia. Hagert omisti myös tunnettuja ravihevosia, kuten kahdesti kuningatarkilpailuun osallistuneen Reippaan-Liisan. Vuonna 1965 Hagertit muuttivat Ruotsiin, josta he palasivat takaisin Suomeen keväällä 1969. Kalle Hagert kuoli Helsingissä heinäkuussa 1970. Hänet on haudattu Malmin hautausmaalle.
Idlib
Idlib (myös Edlib tai Idleb) on kaupunki Syyrian luoteisosassa. Kaupunki on Idlibin maakunnan keskus. Vuoden 2004 väestönlaskennassa kaupungin väkiluku oli 98 791 asukasta. thumb|230px|left|[[Bysanttilaisen temppelin jäänteitä Idlibissä (antiikin Ruweiha).]] Syyrian pääkaupunki on linnuntietä noin 270 kilometriä etelään, Aleppo noin 55 kilometriä koilliseen ja Turkin raja lähimmillään noin 25 kilometrin päässä lännessä.
Friedrich Schlegel
Friedrich Schlegel vaikutti yhdessä hermeneutikko Friedrich Schleiermacherin kanssa olennaisesti nykyaikaisten humanististen tieteiden perustamiseen.
Jyväskylän Kenttäurheilijat
Suomen mestarit
Suomen mestaruuden Kalevan kisoissa, maratonilla tai moniotteluissa ovat voittaneet seuraavat Jyväskylän Kenttäurheilijoita edustaneet urheilijat:
Jennifer Beals
Ura
Jennifer Beals teki läpimurtonsa elokuvassa Flashdance vuonna 1983. Hän sai roolistaan Golden Globe -ehdokkuuden. Hän esiintyi Flashdancessa opiskellessaan ensimmäistä vuottaan Yalen yliopistossa amerikkalaista kirjallisuutta. Elokuvan jälkeen hän keskittyi opintoihinsa ja teki näyttelijän töitä 1980-luvulla harvakseltaan. Vuonna 1989 hän esitti vampyyriä elokuvassa Vampyyrin suudelma.
Kotalahti
Historia
Kaivoksen toiminta sai alkunsa kun Leppävirtalainen mies teki vuonna 1954 ilmoituksen havaitsemastaan malmikivestä. Outokumpu Oy alkoi etsimään ilmoituksen vuoksi malmia. Malmissa oli nikkelin lisäksi myös hieman kuparia, ja vaikka nikkelipitoisuus oli alhainen kaivos katsottiin kuitenkin kannattavaksi perustaa Leppävirralle koska sieltä oli hyvät kulkuyhteydet, Mertajoen läheisen veden ja lähellä olevan voimalinjan vuoksi.
Pistetulo
Algebrallinen määritelmä
missä \sum tarkoittaa summausta. Esimerkiksi kolmi­ulotteisessa avaruudessa vektorien [1, 3, -5] ja [4, -2, -1] pistetulo on:
Geometrinen määritelmä
Euklidisessa avaruudessa vektori on geometrinen olio, jolla on sekä suuruus että suunta. Vektoria voidaan kuvata nuolella. Sen suuruus on nuolen pituus ja suunta se, mihin nuolen kärki osoittaa. Vektorin A pituudelle käytetään merkintää. Euklidisten vektorien A ja B piste­tulo määritellään seuraavasti: missä \theta on vektorien A ja B välinen kulma.
Matti Kurikka
Elämänvaiheet
Kurikka muutti Pohjois-Amerikkaan vuonna 1900, kun hänen edustamansa linja oli jäänyt häviölle vuotta aikaisemmin Turussa järjestetyssä Suomen Työväenpuolueen perustavassa kokouksessa. Kurikan johdolla perustettiin uutta siirtokuntaa varten Kalevan Kansa Colonization Company ja sanomalehti Aika. Kalevan Kansa sai marraskuussa 1901 hankittua 11 000 hehtaaria maata Malcolm Islandilta (Malkosaari), joka sijaitsee Kanadan länsirannikolla mantereen ja Vancouverinsaaren salmessa Brittiläisessä Kolumbiassa. Tänne perustettiin Sointula, osuustoimintaan ja yhteistoimintaan perustuvaa ihanneyhteisö. Kurikka valittiin Sointulan presidentiksi. Sointula kuitenkin kaatui talousvaikeuksiin ja riitelyyn, ja Kurikka joutui jättämään yhteisön lokakuussa 1904. Sointula meni vararikkoon seuraavana vuonna.thumb|[[Kaarlo Kari (pilapiirtäjä)|Kaarlo Karin pilapiirroksessa Eetu Salin edustaa työväenliikkeen maltillista linjaa, mutta Matti Kurikka kumoaa tämän kirjoitukset. Matti Meikäläinen 17. helmikuuta 1899.|200x200px]]Sointulasta lähteneiden 24 poikamiehen kanssa Kurikka perusti Sammon Takojat -siirtokunnan, joka sijaitsi 50 kilometrin päässä Vancouverista. Siirtokunta eli enemmän tai vähemmän kituuttaen vuosina 1905–1912, mutta Kurikka lähti jo keväällä 1905 luentomatkalle ja palasi syyskuussa Suomeen. Suomessa hän aktivoitui politiikassa ja oli aloitteentekijänä työväen yhtymisessä suurlakkoon.
Pistetulo
Laskusääntöjä
Myöskään supistussääntö ei päde. Tavallisille luvuillehan pätee, että jos ab = ac, on aina myös b = c, ellei a ole nolla. Näin ei kuitenkaan ole vektorien pistetulon laita, sillä jos a ⋅ b = a ⋅ c ja a \ne 0, tästä seuraa osittelu­lain mukaan, että a ⋅ (b - c) = 0: tämä edellyttää vain, että a on kohti­suorassa vektoria b − c vastaan, mutta vektorin b − c ei tarvitse olla nollavektori, joten b ei välttämättä ole yhtä suuri kuin c.
Kosinilauseen todistus pistetulon avulla
Näin ollen on:
Vepsä (Oulu)
Vepsä, myös Vepsänkylä tai Punaisen koivun kylä, on noin 130 asukkaan kylä ja 1. tammikuuta 2009 alkaen Oulun 42. kaupunginosa entisen Ylikiimingin kunnan alueella. Vepsän kylä sijaitsee noin 13 kilometriä kaakkoon Ylikiimingin taajamasta, ja noin 50 kilometriä Oulusta itään. Alueen suurin järvi on Vepsänjärvi.
Tarhaväijy
Koko ja ulkonäkö
Kooltaan tarhaväijy on noin 17 cm. Selästään laji on väriltään oliivinvihreä ja pää sillä on harmaa. Päälaella on myös kirkkaanpunainen raita, mutta se ei yleensä näy. Tarhaväijyn siivet ovat tummat, kurkku valkoinen ja rinta sekä vatsa ovat väriltään kirkkaan keltaiset. Nuorilla linnuilla päässä on oliivinvihreää ja siivet ovat reunoiltaan vaaleammat. Ulkonäöltään laji muistuttaa kimakkaväijyä (Myiozetetes similis), mutta eroaa siitä pään kuvioinnin perusteella.
Kinnevaldin kihlakunta
Kinnevaldin kihlakunta oli kihlakunta Kronobergin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 733,89 neliökilometriä ja asukasluku 14 429 henkeä. Kihlakuntaan kuuluneet kunnat olivat Almundsryd, Urshult, Jät, Kalvsvik, Tävelsås, Dänningelanda, Vederslöv, Skatelöv (osittain), Öja, Bergunda ja Öjaby.
Nathan Walker
Seuraura
Vuosina 2010 ja 2011 Walker kävi pelaamassa miesten pelejä kotimaassaan AIHL-liigan Sydney Ice Dogsissa. Kaudella 2011–2012 hän nousi Vítkovicen Extraliga-miehistöön. Walker teki Extraliga-debyyttinsä 9. lokakuuta 2011, jolloin hänestä tuli historian ensimmäinen Euroopassa pelaava australialainen ammattilaisjääkiekkoilija. Walker pelasi kauden aikana Extraliigassa yhteensä 34 runkosarja- ja yhden playoff-ottelun tehoin 4+5=9. Hän edusti Vítkoviceä myös Spengler Cupissa. Walker pelasi kauden aikana myös lainalla 1. česká hokejová ligan HC Olomoucissa kahden runkosarja- ja viiden playoff-ottelun verran.
Syksyllä 2013 Walker liittyi taas Washington Capitalsin harjoitusleirille. Hänet lähetettiin sen päätteeksi farmijoukkue Hershey Bearsiin, jonka kanssa Walker teki muutamaa päivää myöhemmin vuoden mittaisen AHL-sopimuksen. Hänen tulokaskautensa toi siellä 43 runkosarjaottelussa tehot 5+6=11.
Aleksanteri Fränti
Fränti oli nuorsuomalaisten kansanedustajana 1909–1914 ja 1917 edustaen Lapinmaan vaalipiiriä. Hän oli vielä Kansallisen Edistyspuolueen kansanedustajana 1919–1922 (Lapinmaan vaalipiiri) ja 1933–1936 (Oulun läänin eteläinen vaalipiiri). Jälkimmäiselle kaudelleen hän tuli marraskuussa 1933 Mikkelin läänin maaherraksi siirtyneen edistyspuolueen Emil Jatkolan paikalle. Fränti kuului myös Suomen Pankin tilintarkastajiin ja valtiontilintarkastajiin.
Andrew Ebbett
Ura
1. heinäkuuta 2011 Ebbett siirtyi Vancouver Canucksiin yksivuotisella sopimuksella.
5. heinäkuuta 2013 Ebbett siirtyi yhden vuoden mittaisella kaksisuuntaisella sopimuksella Pittsburgh Penguinsiin, joka maksoi hänelle 550 000 dollaria, mikäli hän pelaisi NHL:ssä.
Fire Burning
Kappalelista
Digitaalinen lataus
Allbon kihlakunta
thumb|Allbon kihlakunnan sijainti [[Smålandin maakunnan kartalla.]]
Sidney Hook
Sidney Hook (20. joulukuuta 1902 – 12. heinäkuuta 1989) oli yhdysvaltalainen filosofi, intellektuelli ja pragmatisti. Hook oli 1920- ja 30-luvuilla marxilainen ja trotskilainen. Kylmän sodan aikana hän oli anti-kommunisti, mutta luki itsensä demokraattiseksi sosialistiksi.
Alois Riegl
Riegl oli vaikutusvaltainen teoreetikko, ja hän kehitti taidetahdon käsitettä, jota hän piti tyylikauden määräävänä voimana. Riegl edisti myös muinaismuistojen suojelua.
Albert Sechehaye
Sechehaye opiskeli vuodesta 1891 Geneven yliopistossa, missä hänen opettajanaan oli Ferdinand de Saussure. Sechehayella oli merkittävä osuus – yhdessä Charles Ballyn kanssa – Saussuren luentojen pohjalta kootun merkkiteoksen Cours de linguistique générale synnyssä, samoin kuin koko strukturalismin synnyssä.
Toijalan yhteiskoulu
Toijalan yhteiskoulu on peruskoulun 6.–9. luokkien opetusta antava yläkoulu Akaan Toijalassa. Oppilaita oli lukuvuonna 2012–2013 noin 340 ja lukuvuonna 2018–2019 noin 475 sekä opettajia 40. Samassa rakennuksessa toimii myös Akaan lukion Toijalan toimipiste, aiemmalta nimeltään Toijalan yhteiskoulun lukio. Koko koulu remontoitiin 2010–2012 välisenä aikana, jolloin kouluun rakennettiin myös auditorio.
Anthony Parker
Takaisin NBA:han
thumb|left|150px|Parker Clevelandin paidassa Kaudella 2008–2009 Parkerin tilastot tippuivat hieman viime vuosista johtuen valmentajanvaihdoksista ja muista syistä. Erityisesti Jose Calderonin loukkaantuminen vaikeutti Parkerin peliä, kun hän joutui pelaamaan monessa eri pelipaikassa. Kauden aikana hän joutui olemaan poissa kahdesta pelistä, koska oli nyrjäyttänyt nilkkansa. Parkerin kauden parhaat pelit olivat taas tammikuussa, jolloin hän teki kahdesti 26 pistettä. Ensin Orlando Magicia vastaan ja myöhemmin Phoenix Sunsia vastaan. Raptors sijoittui lopulta Itäisen konferenssin 13. joka oli seuralle suuri pettymys. Joukkue ei päässyt pudotuspeleihin ja Parkerin kolmen vuoden sopimus Raptorsin kanssa päättyi.
Major League Gaming
Major League Gaming (MLG) on vuonna 2002 Sundance DiGiovannin ja Mike Sepson perustama pohjoisamerikkalainen kilpapelaamiseen erikoistunut järjestö jonka kotipaikka on New York. He järjestävät videopeliturnauksia ympäri Yhdysvaltoja sekä Kanadaa. MLG:n turnauksia on televisioitu ESPN:n ja muiden urheilutahojen verkkosivustoilla.
MLG on myös kehittämässä sisältöä televisioon ja tietokoneille. Vuonna 2009 MLG sai Agora Gamesin omistukseensa ja vuonna 2013 MLG julkaisi mlg.tv streaming-palvelun.
Maremmano-abruzzese
Alkuperä
thumb|280px|Kaksi maremmano-abruzzesea
Anton Rödin
Seuraura
Kesällä 2009 Vancouver Canucks varasi Rödinin toisella kierroksella numerolla 53. Hän siirtyi kaudeksi 2009–2010 Brynäsin Elitserien-joukkueeseen ja teki tulokaskaudellaan 36 ottelussa tehot 1+4=5 sekä viidessä playoff-ottelussa yhden maalin. Rödin kävi kauden aikana myös kahdeksan ottelun verran lainalla sarjatasoa alempana Mora IK:ssa. Hän teki kesäkuussa 2010 kolmivuotisen tulokassopimuksen Vancouver Canucksin kanssa, mutta Rödin sopi samalla jatkavansa kauden 2010–2011 vielä lainalla Brynäsissä. Hän teki toisella Elitserien-kaudellaan runkosarjassa 26 tehopistettä.
Lehväkalat
Anatomia
Lehväkalat ovat pienikokoisia, korkearuumiisia ja litteitä kaloja. Tyypillinen piirre on pitkät selkä- ja peräevät. Rintaevät ja pyrstöevä ovat pyöreähköt. Useat lajit kykenevät työntämään leukojaa ulospäin. Väritykseltään lehväkalat ovat usein kirjavia. Lajien kylkiviiva on epätäydellinen tai puuttuu kokonaan.
Levinneisyys
Nandus- suvun lajit ovat kaakkoisaasialaisia. Pikkulehväkala (Afronandus sheljuzhkoi) ja afrikanlehväkala (Polycentropsis abbreviata) elävät Afrikassa ja lehväkala (Monocirrhus polyacanthus) ja kirjolehväkala (Polycentrus schomburgki) Etelä-Amerikassa. Kaikki ovat makean veden kaloja ja suurin osa niistä on petokaloja. Osaa heimon lajeista pidetään myös akvaarioissa.
Arjin Shan
Alue
Alueella on vuoristojen välisiä altaita, joista suurin on Kumkolin allas. Tässä altaassa on kaksi suurta suolajärveä Aqqikkol (Ajig Kum KulAchak-kum) 4 250 m:n korkeudessa merenpinnasta ja Ayakkum (Ayakum) 3 876 m:n korkeudessa merenpinnasta. Järvi on 55 km pitkä ja 20 km leveä. lisäksi on kolme muuta suurta järveä. Great Sand River virtaa alueen keskusta aitää kohden, luoden seudulle keitaan.
Eläimistö
Vuoristoissa elää mm. argalilampaita (Ovis ammon hodgsoni), Himalajan sinilampaita (bharaali, Pseudois nayaur), Tiibetin gaselleja (Procapra picticaudata), mongoliangaselleja (Gazella subgutturosa), siperianvuorikauriita, tiibetinantilooppeja (chiru, Pantholops hodgsoni) ja pedoista yleisesti susia , lumileopardeja , arokissoja , ruskeakarhuja ("hevoskarhu" ,Ursus arctos pruinosus?). Vuorilla on himalajanmurmeleita ja blandfordinlumivarpusia. Heinikoilla elää kaniinin sukuisia piiskujäniksiä neljänä lajina.
Primorska
Primorska eli Rannikkomaa on yksi viidestä Slovenian perinteisestä alueesta. Alueen nimi pohjautuu muinaiseen Itävallan Rannikkomaahan joka oli osa Habsburgien valtakuntaa. Primorska oli osa Itävallan Rannikkomaata.
Primorskan alueella on monia suosittuja turistikohteita: Soča-joki, Goriška Brdan viinialueet, karstimaa ja -luolat sekä Unescon maailmanperintökohde Škocjanin luolat.
Halpern
Halpern voi tarkoittaa seuraavia henkilöitä:
Argentiinan Grand Prix 1973
Kilpailun lähdössä François Cevert sai onnistuneen lähdön ja nousi taistelemaan johtopaikasta paalupaikalta lähtenyttä Clay Regazzonia vastaan, missä hän onnistui melkein kolmekymmentä kierrosta myöhemmin, kun Regazzonin renkaat kuluivat loppuun. Ronnie Petersonin keskeytys moottoririkkoon ja Jackie Stewartin renkaiden kuluminen mahdollistivat Emerson Fittipaldin nousun kilpailussa, minkä seurauksena hän taisteli Cevertiä vastaan kilpailun voitosta. Taistelu päättyi Fittipaldin ohitukseen kymmenen kierrosta ennen ruutulippua.
IP Datacast
Streaming-palvelut
Streaming-palvelut eli jatkuvana lähetyksenä tulevat palvelut sisältävät sekä data- että audiopalveluita. Esimerkkejä näistä palveluista ovat:
Interaktiiviset palvelut
Yksi esimerkki interaktiivisista palveluista on elokuvan lipunvarauspalvelu. IP datacast lähettää käyttäjän pyytämät elokuvien mainokset, elokuvalistan, esitysajat, teatterin sijainnin ja vapaat paikat. Käyttäjä tekee haluamansa valinnat ja lähettää varaustiedot paluukanavaa pitkin. Tilausvahvistus voidaan toimittaa vielä esimerkiksi tekstiviestinä.
Digi-tv ja Internet -käytön kehittyminen
Jaetuissa verkoissa osa liittymistä oletetaan passiivisiksi, eli kaikkiin ei siirretä samaan aikaan dataa, joten kapasiteettia voidaan ylivarata. Yleisten verkkojen, kuten Internetin resurssit ovat aina joltakin osin jaettuja, jolloin palvelimelta yksittäiselle liittymälle siirrettävän datan siirtonopeus riippuu koko siirtoketjun senhetkisestä kuormituksesta. Jos liittymän kaistanmitoitustarve kasvaa voimakkaasti, DVB:llä ei pystytä toteuttamaan palvelun vaatimaa kapasiteettia pienentämättä solukokoa. On huomioitava, että juuri kattava solukoko DVB-signaalin 70 km kantaman ansiosta ja rinnakkaisuus digitaalisten televisiolähetysten kanssa tekisi siirtomediasta erityisen kustannustehokkaan keskitetyn ratkaisun.
H’melnytskyin kansannousu
H’melnytskyin kansannousu oli kasakoitten kansannousu Ukrainassa vuosien 1648–1657 välillä. Kansannousu muuttui Puola-Liettuaan kuuluneen Ukrainan vapaussodaksi ja sen lopputuloksena perustettiin itsenäinen Kasakkahetmanaatti. Hetmanni Bohdan H’melnytskyi komennossa Zaporižžjan kasakat liittoutuivat Krimin tataareitten ja paikallisen talonpoikaisväestön kanssa, taistelivat useita taisteluita Puola-Liettuan armeijoita ja puolisotilaallisia joukkoja vastaan. Tulos oli puolalaisen szlachtan ja heidän juutalaisten välikäsiensä vallan tuhoaminen. Kansannousu on ottanut symbolistisen merkityksen Ukrainan suhteissa Venäjään. Kansannousun myötä Itä-Ukraina tuli osaksi Moskovan tsaarikuntaa. Perejaslavin sopimuksessa kasakat vannoivat uskollisuuden valan tsaarille. Runoilija ja taiteilija Taras Ševtšenkon mukaan tämä orjuutti hänen kansansa Venäjän vallan alle.
Taloudellinen kestävyys
Taloudellinen kestävyys on yksi kestävän kehityksen osa-alueista. Se tarkoittaa uusiutumattomien luonnonvarojen kohtuullista käyttöä ja jätteiden synnyn minimointia. Taloudellinen kestävyys voidaan saavuttaa tehokkaan kierrätyksen ja uusiutuvien luonnonvarojen käytön avulla.
Merisätkin
Merisätkin (Ranunculus peltatus ssp. baudotii, syn. R. baudotii, R. baudotii ssp. marinus, R. obtusiflorus, Batrachium marinum) on merivedessä kasvava leinikkikasvi. Se on toinen isosätkimen (Ranunculus peltatus) kahdesta alalajista.
Elinympäristö
Merisätkin kasvaa suolaisessa vedessä sekä murtovedessä lahdissa ja melko avoimilla paikoilla syvähkössä vedessä. Toisiaan lajia esiintyy myös makeassa vedessä.
Morten Olsen
Ura valmentajana
Olsen oli parin vuoden ajan vailla töitä, kunnes AFC Ajax palkkasi hänet päävalmentajakseen 1997. Olsen hankki maanmiehensä Michael Laudrupin joukkueeseen ja johdatti Ajaxin liigamestaruuteen sekä cupin voittoon. Toisena vuotenaan Ajaxin päävalmentajana Olsen ajautui riitoihin de Boerin veljesten, Ronaldin ja Frankin kanssa ja sai potkut 1998.
Jon Fontas
Ura
Vuodet 1974–1978 Fontas pelasi New Hampshiren yliopistojoukkueessa. Hän oli kaudella 1976–1977 tehoilla 27+37=64 joukkueen sisäisen pistepörssin kolmas Bob Millerin ja Ralph Coxin jälkeen. Sekä Miller että Cox pelasivat Fontasin tapaan myöhemmin myös SM-liigassa. Kaudella 1977–1978 Fontas oli tehoilla 31+33=64 New Hampshiren toiseksi paras pistemies Coxin jälkeen. He jakoivat yhdessä joukkueen sisäisen maalipörssin voiton.
WWE Extreme Rules
Extreme Rules on showpaini pay-per-view (PPV) tapahtuma, minkä jokavuosi tuottaa World Wrestling Entertainment. Tapahtuman nimi tulee "Extreme Rulez" matsista, missä ei ole sääntöjä. Tapahtuman nimi vakiintui vuonna 2009 ja sen "teema" säilyi sen edeltäjältä, One Night Standilta. Vuoden 2009 Extreme Rules tapahtuma todettiin WWE:n mukaan jatkavan One Night Standin kronologiaa. Vuoden 2010 Extreme Rules tapahtuma taas jatkoi Extreme Rules tapahtuma kronologiaa. Vuonna 2010 Extreme Rules paikkasi Backlashin huhtikuun PPV:nä.
Lähteet
WWE
Intef I
Intefiä pidetään yleisesti 11. dynastian perustajana vaikka hänen isänsä Mentuhotep I lasketaan myös 11. dynastiaan. Intef otti käyttöönsä Horus-nimen sekä kartussiin kirjoitetun nimen, näin julistautuen Egyptin faaraoksi. Hierakleopoliksessa olleet paikalliset kuninkaat eivät kuitenkaan alistuneet hänen valtaansa, joten Intefin julistautuminen aiheutti sisällissodan. Vaikka Hierakleopoliksen kuninkaat olivat taloudellisesti ja sotilaallisesti Intefiä voimakkaampia, eivät he saaneet aikaan, erimielisyyksistään johtuen, yhtenäistä vastarintaa.
Low (Juicy J:n kappale)
Low on yhdysvaltalaisen hip hop-muusikko Juicy J:n kappale. Sen julkaistiin hänen neljännen, Pure THC: The Hustle Continues-studioalbumin ensimmäisenä singlenä 7. elokuuta 2014. Kappaleella esiintyy vierailevina esiintyjinä amerikkalaisräppärit Nicki Minaj, Lil Bibby ja Young Thug. Kappaleen ovat sanoittaneet Juicy J, Nicki Minaj, Lil Bibby, Dr. Luke, Rock City ja Cirkut. Benny Boomin ohjaama musiikkivideo julkaistiin 21. elokuuta 2014.
Kappalelista
Digitaalinen lataus
Assia Djebar
Fatima-Zohra Imalayen, pseudonyymiltään Assia Djebar (30. kesäkuuta 1936 Cherchell, Ranskan Algeria – 6. helmikuuta 2015 Pariisi, Ranska ) oli algerialainen kirjailija. Hän tuli tunnetuksi feministisestä lähestymistavastaan. Hänen tuotantoonsa kuuluu romaaneja, novelleja, runoutta ja näytelmäkirjallisuutta; lisäksi hän kirjoitti elokuviin käsikirjoituksia ja ohjasi useita elokuvia.
HMAS Vampire (D68)
HMAS Vampire (viirinumero D68) oli Australian kuninkaallisen laivaston amiraliteetin V-luokan laivueenjohtaja toisessa maailmansodassa.
Valmistus
Alus tilattiin heinäkuussa 1916 J. Samuel White and Companyltä Cowesista Britannian kuninkaalliselle laivastolle nimellä Wallace, jonka köli laskettiin 10. lokakuuta samana vuonna. Alus laskettiin vesille 21. toukokuuta 1917. Wallace nimettiin heinäkuussa HMS Vampireksi ja otettiin palvelukseen 22. syyskuuta.
Palvelus Australian laivastossa
Vampire liitettiin 11. lokakuuta 1933 Australian laivastoon päällikkönään Harry L. Howden. Alus lähti 17. lokakuuta Chathamista yhdessä muiden luovutettujen alusten kanssa Stuartin johdolla. Osasto matkasi Suezin kanavan kautta saapuen Singaporeen 28. lokakuuta, Darwiniin 7. joulukuuta ja lopulta Sydneyyn 21. joulukuuta.
Naruto: Ultimate Ninja (pelisarja)
Naruto: Ultimate Ninja 3
Naruto Ultimate Ninja 3, (Japanissa nimellä Naruto: Narutimate Hero 3 (ＮＡＲＵＴＯ－ナルト－ナルティメットヒーロー3)) on kolmas osa Naruto: Ultimate Ninja -sarjassa. Tämä julkaistiin Japanissa 22. joulukuuta 2005, Pohjois-Amerikassa 26. maaliskuuta 2008, Australiassa ja Uudessa Seelannissa 18. syyskuuta 2008 ja Euroopassa 19. syyskuuta 2008. Pelissä on kolmanneksi suurin hahmovalikoima Ultimate Ninjassa, 42 hahmoa, ja seuraa tarinaa Sasuken palautukseen asti. Pelaaja voi käyttää jutsuja kuin toisessa pelissä. Kun kaksi yhtä voimakasta jutsua törmää, seuraa jutsujen taistelu, jossa pelaajien pitää näpyttää näppäintä, kunnes jompikumpi jutsu voittaa toisen. Tässä osassa, pelaaja voi käyttää väliaikaisia muodonmuutoksia(kuten Sasuken kirottu sinetti ja Rock Leen chakraportit) erikoisjutsun avulla, sekä pysyviä, jotka kestävät taistelun loppuun asti(kuten yhdeksänhäntäinen Naruto tai toisen asteen kirottu sinetti). Peli myös laajentaa aiempien osien roolipeliä, ja on ensimmäien sarjassa, joka käyttää CGI kohtauksia. Pelaaja voi myös kutsua toisia hahmoja, esimerkiksi Gamabuntan. Lisäksi, japanilaisessa versiossa tulee mukana bonus DVD, jossa erikoinen 26 minuuttinen anime-jakso. Siinä on monia hahmoja sarjasta, eläviä ja kuolleita. Juoni keskittyy Battle Royale turnaukseen, antaen vihjeitä pelin roolipeliosuuteen. DVD:tä ei julkaistu englanniksi lisenssiongelmien takia. Tämä on ensimmäinen peli, joka esittelee japanilaisen ääniraidan.
Viandenin linna
Linnan ensimmäiset ja vanhimmat osat on rakennettu jo 400-luvulla. Sen rakentaminen on ollut yhtenä alkusysäyksenä romaaniselle rakennustyylille, jota seurasi karolingien aikakausi ja josta tämä kausi otti ihanteita.
Lori Grimes
Televisiosarjassa
Televisiosarjassa Lori lähtee sarjakuvan tapaan Carlin ja Shanen kanssa kohti Atlantaa Rickin jäädessä sairaalan. Lorille kehittyy suhde Shanen kanssa. Myöhemmin Rickin tullessa takaisin, Lori jättää Shanen, joka tulee hyvin mustasukkaiseksi. Sarjan toisella tuotantokaudella Lori saa tietää olevansa raskaana. Hän salaa sen aluksi kaikilta, mutta myöhemmin Rick ja muut saavat kuulla asiasta. Kolmannella tuotantokaudella jaksossa Tappaja sisälläni, Lorin synnytys alkaa, mutta hän ei kykene synnyttämään normaalisti, joten Maggie Greene suorittaa Lorille keisarilaikkauksen, jossa tämä kuolee. Lori nähdään kauden myöhemmissä jaksoissa, kun Rick alkaa nähdä hänestä hallusinaatioita, mutta ne loppuvat jaksossa.
Nordkapp
thumb|Nordkapin, Knivskjelloddenin ja Kinnaroddenin sijainti. Nordkapp (, saameksi Davvinjárga) on Magerøyan saarella sijaitseva kunta Tromssan ja Finnmarkin läänissä Pohjois-Norjassa. Magerøyan saarelta on tieyhteys mantereelle 6 870 metriä pitkän tunnelin kautta.
Kingpin (sarjakuvahahmo)
Kingpin on valtaisan kokoinen, kylmäverinen New Yorkin mafiajohtaja, vaikka hänen lukuisat lakimiehensä pitävätkin "nöyrän maustekauppiaan" julkisuuskuvan jatkuvasti puhtoisena. Kingpin oli keskeisessä roolissa Frank Millerin Daredevil-tarinoissa, jonka jälkeen Kingpin ja Daredevil ovat olleet toistensa arkkivihollisia.
Kingpin esiintyi tärkeässä osassa myös Hämähäkkimiehen animaatiosarjassa, ja vuoden 2003 Daredevil-elokuvassa Kingpiniä esitti Michael Clarke Duncan, joka palasi rooliinsa vuonna 2003 valmistetussa Hämähäkkimies-animaatiosarjassa.
Rajoitukset
Kingpin on lievästi sanoen "tukevahko" mieshenkilö ja saa tästä hyvästä alituiseen kuunnella Hämähäkkimiehen vitsejä aina taistelun ohessa. Esimerkkivitsinä "Olet niin läski, että jos saat haavan, siitä valuu rypsiöljyä." Useimmiten tämä raivostuttaa Kingpiniä ja hän äityy virheisiin taistelun kuluessa.
James Napper Tandy
Oleskeltuaan välillä Yhdysvalloissa Tandy saapui 1798 Pariisiin. Vakuutettuaan Ranskan hallituksen vaikutusvallastaan Irlannissa hän sai komentoonsa korvetti Anacreonin ja mukaansa suuren lastin aseita ja ammuksia, jotka hänen oli tarkoitus viedä Irlantiin ja varustaa siellä armeija taistelemaan brittejä vastaan. Ranskassa samaan aikaan oleskellut Tone toimi Tandya vastaan, joten hän sai vain harvoja irlantilaisia mukaansa eikä hänestä muutenkaan ollut tehtäväänsä. Tandy nousi 16. syyskuuta 1798 maihin Rutlandin saarella Donegalin edustalla ja esitti mahtipontisen julistuksen, mutta kun paikalliset asukkaat eivät ryhtyneet hänen tukijoikseen, hän luopui jo samana päivänä yrityksestään ja pakeni korvetillaan Norjan rannikolle.
Simon (sokraatikko)
Simon (, 400-luku eaa.) oli antiikin kreikkalainen filosofi. Hän oli kotoisin Ateenasta ja alun perin suutari. Hän ryhtyi filosofiksi, kun Sokrates tuli keskustelemaan hänen kanssaan. Diogenes Laertios sanoo hänen olleen ensimmäinen, joka käytti Sokrateen tapaa argumentoida eli niin sanottua sokraattista menetelmää. Hänen ajattelustaan ei tiedetä paljoakaan. Hänen sanotaan kirjoittaneen useita dialogeja.
Simonin talo on mahdollisesti tunnistettu Ateenan Agoran arkeologiselta alueelta. Yhden Agoran yksinkertaisen talon raunioista on nimittäin löydetty sekä suutarin ammattiin viittaavia jäänteitä että juomakupin osa, jossa on Simonin nimi. Diogenes Laertioksen mukaan Sokrates opetti Simonin talossa erityisesti silloin, kun halusi opettaa oppilaita, jotka olivat liian nuoria astumaan Agoralle.
Juomapullo
Uusien pantillisten kierrätysmuovipullojen tavoitteena olivat yhtä korkeat palautusasteet kuin muilla pantillisilla juomapakkauksilla, joskin tavoitteesta on jääty roimasti.
Moskva (lehti)
Kerran kuukaudessa ilmestyvän Moskvan painos oli aikoinaan hyvin suuri: 160 000 kappaletta vuonna 1964, 275 000 vuonna 1975 ja 500 000 vuonna 1986. Vuonna 1989 painosmäärä nousi 775 000:een kappaleeseen, mutta laski sen jälkeen nopeasti. Nykyään lehden levikki on kolme–neljä tuhatta.
Juggernaut: Omega
Kokoonpano
Studiot
Galilei-invarianssi
Galilei-muunnoksen ominaisuuksia
Galilei-muunnos ei kuitenkaan ole täysin sopusoinnussa erityisen suhteellisuusteorian vaatimusten kanssa. Oletetaan, että koordinaatiston K' mukana kulkee x_1'-akselin suuntaan osoittava taskulamppu. Taskulampusta lähtevän valonsäteen nopeus on Galilei-muunnoksen perusteella
Collins-lasi
<div style="width: 300px; border: solid #99B3FF 1px; padding-left: 5px; float: right; margin: 0 0 0.5em 0.5em"> Collins-lasi
Vetoisuus: 25–35 cl
Tony Dorigo
Dorigo pelasi Englannin maajoukkueessa 15 maaottelua. Vuoden 1990 MM-kilpailuissa hän pelasi pronssiottelun Italiaa vastaan. Vuosien 1988 ja 1992 EM-kilpailuissa hän kuului Englannin kokoonpanoon mutta ei saanut peliaikaa.
Jussi Kiikeri
Viihdekuorossa Marit ja Mikot Kiikeri esiintyi muun muassa solistina (basso). Ammatiltaan hän oli opettaja ja toimi pitkään Ilmajoella Peltoniemen koulun johtajana.
Bristol
Arkkitehtuuri
Bristolin keskusta kärsi toisen maailmansodan pommituksista. Ensimmäinen pommitus tapahtui pitkäperjantaina vuonna 1940, jolloin Bristolin keskustaa pommitettiin palopommeilla. Suuri osa keskustan rakennuksista tuhoutui ja noin 1 000 ihmistä kuoli.
Media
Bristol Media on kaupungin mediatalo, joka työllistää yli 1600 henkilöä. Kaupungilla on muutama paikallinen radiokanava, mukaan lukien BBC Radio Bristol, Classic Gold 1260, Kiss 101 ja Star 107.2, sekä kaksi opiskelijaradiokanavaa Hub Radio, joka on University of the West of Englandin radio, ja BURST, joka on University of Bristolin radio. Bristol tuottaa myös sellaisia tv-ohjelmia kuin The West Country Tonight, Sairaalaelämää ja Ota tai jätä. Kaupunkia on myös käytetty esimerkiksi Mistresses ja Skins – liekeissä -sarjojen kuvauspaikkana.
Uskonto
Yhdistyneen kuningaskunnan vuoden 2001 väestönlaskennassa 60 % bristolilaisista oli kristittyjä, 25 %:lla ei ollut uskontoa, 9 % ei vastannut kysymykseen ja 2 % oli muslimeja.
Koulutus ja teknologia
Vuonna 2005 Britannian valtiovarainministeri palkitsi Bristolin siteet tieteeseen ja teknologiaan nimeämällä sen yhdeksi kuudesta "tiedekaupungista", sekä lupaamalla rahoituksen tieteen kehitykseen Emerson's Green -puistoon suunnitellulle 300 miljoonan punnan tiedepuistolle. Akateeminen koulutus sekä kahdessa yliopistossa ja Southmead Hospitalissa tehtävä tutkimustyö ovat kaupungille tärkeitä. Kaupungissa on myös asunut tieteellisiä neroja, kuten 1800-luvun kemisti Humphry Davy ja vuoden 1933 Nobel-voittaja, fyysikko Paul Dirac, jolla oli merkittävä vaikutus kvanttimekaniikan kehittämisessä. Bristolin yliopistossa fysiikan professorina toiminut Cecil Frank Powell palkittiin Nobel-palkinnolla vuonna 1950 ydinreaktion valokuvausmenetelmän kehittämisestä ja mesonien havaitsemisesta menetelmänsä avulla. Kaupunki on myös planeettatutkija Colin Pillingerin ja psykologi Richard Gregoryn kotikaupunki.
Liikenne
Bristol nimettiin vuonna 2008 Englannin ensimmäiseksi "pyöräilykaupungiksi". Vuonna 2014 vertailtiin, kuinka helppoa Englannin eri kaupungeissa oli elää ilman henkilöautoa. Bristol tuli 7. sijalle 29 kaupungin joukossa.
Old Harry’s Game
Old Harry's Game on brittiläinen BBC Radio 4:n esittämä radiokomediasarja, jonka on käsikirjoittanut ja ohjannut Andy Hamilton, joka myös näyttelee sarjan pääosan. Sarja alkoi vuonna 1995. jonka jälkeen sitä on esitetty seitsemän tuotantokautta, joissa on yhteensä 42 jaksoa. Sarja on saanut Sony-palkinnon.
Richard Burns
Ura
Burns aloitti autolla ajamisen jo 8-vuotiaana pellolla lähellä kotiaan isänsä vanhalla Triumph 2000:lla. Hän liittyi alle 17-vuotiaiden autokerhoon 11 vuoden ikäisenä. Vuonna 1984 Burns sai kerhon vuoden ajajan palkinnon. Pari vuotta myöhemmin hän taivutteli isänsä päästämään hänet liittymään Craven Motor Clubiin kotikaupungissaan Readingissa.
Vuonna 1996 Burns siirtyi Mitsubishille ja ajoi sillä ensimmäisen kokonaisen MM-sarjansa 1998. Hän otti kauden aikana ensimmäisen osakilpailuvoittonsa, kun hän voitti Safari-rallin Mitsubishi Carisma GT:llä. Lisäksi Burns voitti kauden aikana myös Walesin rallin. Kaudeksi 1999 Burns vaihtoi takaisin Subarulle ja oli tiukasti mukana mestaruustaistelussa. Hän oli ykkönen Akropolis-rallissa, Australian rallissa ja Walesin rallissa. Lopullisissa sijoituksissa Burns oli toinen.
Saarihiihto
Saarihiihto sai alkunsa olympiavoittaja Veli Saarisen juhlavuodesta vuonna 2002, jolloin järjestettiin laturetki Venäjän puolelle Martinsaareen. Ensimmäinen laturetki Saarihiihto-nimellä järjestettiin vuonna 2003, jolloin päämääränä oli Paation saari. Toinen Saarihiihto vuonna 2005 suuntautui Laitsalmen ympäri. Laturetki jouduttiin perumaan sääolosuhteiden vuoksi vuosina 2007 ja 2008. Kolmannessa ja neljännessä Saarihiihdossa vuosina 2009 ja 2011 reitti kulki Suomen puolella.
Kasvot peilissä
Kappaleet
B-puoli
Ebba von Sydow
Sydow on ollut muun muassa Expressenin toimittajana ja kirjoittaa edelleen kolumneja lehteen. Hän oli VeckoRevyn-lehden päätoimittaja vuodesta 2005 ja vuodesta 2007 lehden verkkosivujen www.veckorevyn.com päätoimittaja. Vuonna 2009 hän lähti Veckorevynistä.
Mihail Bojarski
Mihail Sergejevitš Bojarski (, s. 26. joulukuuta 1949) on venäläinen näyttelijä. Vaimo Larisa Luppian, tytär Jelizaveta (s. 20. joulukuuta 1985) ja poika Sergei (s. 24. tammikuuta 1980).
Eve (The Alan Parsons Projectin albumi)
Taustaa ja nauhoitukset
Yhtyeen aiemmista albumeista poiketen Eveä ei äänitetty Englannissa vaan Ranskassa. Super Bear -niminen studio sijaitsi noin tunnin ajomatkan päässä Nizzasta. Parsons ja Woolfson olivat muuttaneet Monacoon 1978. Taustayhtyeen kokoonpano pysyi samana kuin edellisellä albumilla Pyramidilla. Aiemmilla albumeilla esiintyneen The English Choralen sijaan yhtye käytti kuitenkin müncheniläistä kuoroa. Myös orkesterimuusikot olivat saksalaisia.
Hallintarekisteri
Hallintarekisteri Suomessa
Helsingin pörssin markkina-arvosta omistettiin vuonna 2016 lähes 50 % hallintarekisterin kautta.
Hallintarekisteröinnin sallimista on ajettu Suomessa vuosien ajan. Touko–kesäkuussa 2011 hyväksyttiin sijoitusrahastolaki, joka avasi ulkomaisille sijoittajille mahdollisuuden hallintarekisteröidä suomalaisia rahastoja. Lakia valmistelemaan tuli valtiovarainministeriöön "Arvopaperimarkkinalainsäädännön kokonaisuudistusta valmisteleva työryhmä".
San’yō Shinkansen
Historia
Ōgorin asema nimettiin Shin-Yamaguchin asemaksi 1. lokakuuta 2003.
Boris Žitkov
Vuosina 1924–1938 Žitkov julkaisi noin 60 kielensä ja sisältönsä puolesta tunnustusta saanutta lastenkirjaa. Hän kirjoitti kertomuksia, näytelmiä, tiedettä ja tekniikkaa käsitteleviä kirjoja sekä lasten tietosanakirjan Tšto ja videl (”Mitä näin”, 1939).